Document ID: 32006R0832

UREDBA KOMISIJE (ES) št. 832/2006
z dne 2. junija 2006
o razdelitvi nacionalnih referenčnih količin med „oddajo“ in „neposredno prodajo“, določenih za obdobje 2005/2006 v Prilogi I k Uredbi Sveta (ES) št. 1788/2003
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1788/2003 z dne 29. septembra 2003 o uvedbi dajatve v sektorju mleka in mlečnih proizvodov (1), in zlasti členov 6(4) in 8 Uredbe,
ob upoštevanju naslednjega:
(1)
Člen 6 Uredbe (ES) št. 1788/2003 določa, da morajo države članice določiti posamezne referenčne količine proizvajalcev. Proizvajalci lahko imajo eno ali dve posamezni referenčni količini, eno za oddajo in drugo za neposredno prodajo, in ti količini se lahko na ustrezno utemeljeno zahtevo proizvajalca pretvorita iz ene referenčne količine v drugo.
(2)
Uredba Komisije (ES) št. 490/2005 z dne 29. marca 2005 o razdelitvi nacionalnih referenčnih količin med „oddajo“ in „neposredno prodajo“, določenih za obdobje 2004/2005 v Prilogi I k Uredbi Sveta (ES) št. 1788/2003 (2), določa razdelitev med „oddajo“ in „neposredno prodajo“ za Belgijo, Češko, Dansko, Nemčijo, Estonijo, Grčijo, Španijo, Francijo, Irsko, Italijo, Ciper, Latvijo, Litvo, Luksemburg, Madžarsko, Malto, Nizozemsko, Avstrijo, Portugalsko, Slovaško, Finsko, Švedsko in Združeno kraljestvo za obdobje med 1. aprilom 2004 in 31. marcem 2005.
(3)
Za Poljsko in Slovenijo je bila podlaga za posamezne referenčne količine določena v razpredelnici (f) Priloge I k Uredbi (ES) št. 1788/2003.
(4)
V skladu s členom 25(2) Uredbe Komisije (ES) št. 595/2004 z dne 30. marca 2004 o podrobnih pravilih za uporabo Uredbe Sveta (ES) št. 1788/2003 o uvedbi dajatve v sektorju mleka in mlečnih proizvodov (3) so Belgija, Češka, Danska, Nemčija, Estonija, Grčija, Španija, Francija, Irska, Italija, Ciper, Latvija, Litva, Madžarska, Nizozemska, Avstrija, Poljska, Portugalska, Slovenija, Slovaška, Finska in Združeno kraljestvo sporočili količine, ki so bile na zahtevo proizvajalcev dokončno pretvorjene na posamezne referenčne količine za oddajo in neposredno prodajo.
(5)
Člen 6(4) Uredbe (ES) št. 1788/2003 določa, da se del finske nacionalne referenčne količine, dodeljene za oddaje iz člena 1 navedene uredbe, lahko poveča za kompenzacijo finskih „SLOM“ proizvajalcev, na največ 200 000 ton. V skladu s členom 6 Uredbe Komisije (ES) št. 671/95 z dne 29. marca 1995 o dodelitvi posebnih referenčnih količin nekaterim proizvajalcem mleka in mlečnih proizvodov v Avstriji in na Finskem (4) je Finska sporočila količine za tržno leto 2005/2006.
(6)
Zato je primerno, da se za posamezne referenčne količine iz Priloge I k Uredbi (ES) št. 1788/2003, ki se uporabljajo za obdobje od 1. aprila 2005 do 31. marca 2006, določi razdelitev med „oddajo“ in „neposredno prodajo“.
(7)
Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode -
SPREJELA NASLEDNJO UREDBO:
Člen 1
Razdelitev med „oddajo“ in „neposredno prodajo“ nacionalnih referenčnih količin iz Priloge I k Uredbi (ES) št. 1788/2003, ki se uporablja za obdobje od 1. aprila 2005 do 31. marca 2006, se določi v Prilogi k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 2. junija 2006

Labels: 7
3
17
6